**Жыламаңыз!**

***«Біліп алыңдар, пәк қыз құрсақ көтеріп, Ұл туады. Оған Имануил, яғни «Құдай бізбен бірге», деген ат қояды»***

***(Матай 1:23)***

Оның барлық үміті үзілген еді. Ол жесір қалды, оған қоса, жалғыз ұлы қайтыс болды.

Лұқа жазған Ізгі хабардағы қайғылы жесір әйелдің оқиғасы Иса туралы көп нәрсені ашады. Иса шәкірттерімен бір ауылға кіргенде, ауылдың қақпасында жерлеу рәсімі болып жатты. Қайтыс болған жас жігіт жесір әйелдің жалғыз ұлы еді, әйелдің қасында онымен бірге көп адам болды. Лұқа былай деп жазды: «Иеміз Иса әйелді көргенде оған жаны ашып: «Жыламаңыз!» — деп жұбатты.» (Лұқа 7:13).

Бұл аяттың түпнұсқа тілі ашатын бұл сөздердің астарында көп нәрсе бар. «Жаны ашып» деп аударылған сөз, түпнұсқа тілінде «ішек» дегенді білдіретін сөзден шыққан. Яғни, Лұқа оқырмандардың Исаның күйзеліске түскен жесір әйелді көргенде, тіпті ішек қарны ауырғандай, терең сезімде болғанын білгенін қалады. Иса бұл әйелдің жағдайын бірден байқап, өзінің анасының да осындай күйзеліске ұшырайтынын есіне түсірген болар.

Исаның жанашырлығы Оны әрекет етуге талпындырды. Содан Ол жақындап барып, табытқа қолын тигізді. Табыт көтергендер тоқтағанда, Иса: «Балам, саған айтамын, түрегел!» — деді. Содан соң, не болғанын білесіз: «Сонда өлген жігіт түрегеліп отырып, сөйлей бастады!”.

Бұл — Киелі кітаптың Құдайы — Оның есімі — Эммануил, яғни Құдай бізбен бірге. Өмірдегі жоғалту, қиындықтар және сынықтар арасында Ол бізбен бірге. Лұқаның жесір әйел мен оның ұлы туралы әңгімесі, Құдайдың адамдардың өміріне жанашырлықпен қарайтынын көрсетеді.